Mišlina Prēla
Mišlina Prēla (franču: Micheline Presle; dzimusi Mišlina Nikola Žūlija Emiljēna Šasaņja (Micheline Nicole Julia Émilienne Chassagne) 1922. gada 22. augustā, mirusi 2024. gada 21. februārī) bija franču aktrise. Dažreiz titros minēta kā Micheline Prelle. Savu karjeru uzsāka 1937. gadā. Filmējusies vairāk nekā 150 filmās, sākumā Francijas filmās un Holivudas klasiskā kinematogrāfa laikmeta filmās, pēc tam atgriezusies Eiropā. Pārsvarā filmējusies Francijas filmās laika posmā no 1960. gadu vidum līdz 2014. gadam. Filmējusies tādās filmās kā "Napoleons" (Napoléon, 1955), "Sātans un desmit baušļi" (Le Diable et les Dix Commandements, 1962), "Ēzeļa āda" (Peau d'âne, 1970), Les Pétroleuses (1971), "Fanfana" (Fanfan, 1993), "Nožēlojamie" (Les Misérables, 1995), "Veneras skaistumsalons" (Vénus beauté (institut), 1999) un Un homme et son chien (2008). Prēla nomira 2024. gada 21. februārī 101 gada vecumā.